BG
L 121/136
Официален вестник на Европейския съюз
5.5.2023 г.
ПРИЛОЖЕНИЕ VIII
КРИТЕРИИ ЗА ОЦЕНКА НА ОПЕРАТИВНОСТТА НА СИСТЕМАТА НА ГВИАНА ЗА ГАРАНТИРАНЕ НА ЗАКОННОСТТА НА ДЪРВЕНИЯ МАТЕРИАЛ (GTLAS)
КОНТЕКСТ Преди да започне издаването на разрешителни FLEGT за износа на дървен материал за Съюза, се извършва съвместна независима техническа оценка на GTLAS.
Чрез тази съвместна техническа оценка ще се оцени цялата система, за да се определи дали са налице адекватни механизми, които да гарантират, че GTLAS изпълнява функциите, за които е предназначена, на практика.
Чрез тази оценка ще се прегледа описанието на системата, като ще се постави специален акцент върху всякакви изменения в настоящото споразумение след влизането му в сила.
Редът и условията за независимата техническа оценка ще бъдат договорени съвместно между страните в рамките на Съвместния комитет за наблюдение и преглед (СКНП).
Независимата техническа оценка ще обхваща следното: — определението за законност, в което са посочени законите на Гвиана, които трябва да се спазват, за да бъде издадено разрешително; — контрола на веригата на доставки за проследяване на изделия от дървен материал от гората до мястото на износ или продажба на вътрешния пазар и от мястото на внос до мястото на износ или продажба на вътрешния пазар; — процедурите за проверка, за да се удостовери съответствието с всички елементи от определението за законност и контрола на веригата на доставки; — процедурите за издаване на сертификати за износ и за издаване на разрешителни FLEGT; и — независимия одит, за да се гарантира, че системата функционира по предназначение.
Въз основа на опита с други споразумения оценката на GTLAS може да бъде извършена посредством поетапен подход, включващ многократни проверки, при който слабостите и несъответствията с GTLAS, установени по време на оценката, могат да бъдат отстранявани постепенно чрез планираното прилагане на корективни мерки.
1.
ОПРЕДЕЛЕНИЕ ЗА ЗАКОННОСТ Законно произведен дървен материал се определя въз основа на нормативната уредба, приложима в Гвиана, която обхваща: — Правата на дърводобив: разпределението на горски концесии и предоставянето на законни права за дърводобив на дървен материал в рамките на законно установените граници. — Горскостопански операции: съответствие с правните изисквания по отношение на управлението на горите, включително спазване на съответното законодателство в областта на околната среда и на съответното социално законодателство. — Таксите и данъците: спазване на правните изисквания по отношение на данъци, хонорари и такси (или други изменени системи за приходи), пряко свързани с добива на дървен материал и правата на добив на дървен материал. — Другите ползватели: зачитане на законните права на други страни за владение или ползване на земята и на други ресурси, които могат да бъдат засегнати от правата на дърводобив, когато са налице такива други права. — Търговията и митниците: спазване на правните изисквания относно търговските и митническите процедури.
Ключови въпроси: 1.1.
Определени ли са ясно правните изисквания, посочени в определението за законност?
1.2.
Посочени ли са принципите, критериите и показателите, които могат да бъдат използвани за проверка на съответствието с всеки елемент на ОЗ?